Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Miijo : Tuma diina jillaa e pinal, haray ko jilɓuru!
Banndiraaɓe tedduɓe, piiji ndan hino woowaa ka men, fii majji no duwaa ndarteede, piiji hoccitaaɗi, ɗi alaa lasli, ɗi alaa kadi wonirde ka men…! Hino tawaa e ɗin piii; fiɓugol gomɗina wonde kala on jaŋguɗo diina, on ɗon ko fii defte tun duwaa yewtude, si o jooɗoday kadi; ko yimɓe diina tun, si o ɓornoto, wonaa ɗi ɓeya ɗin, rewɓe ɓen; wonaa yo o hiwroɓe, sakko o yewtida e maɓɓe, ɗum ko ko o hanndaa e mun, hay si tawii non ko o noddoowo e diina kan, sonnaaɓe ɓen tawetaake!
E miijo am, ɗum ko faayere! Sabu en tawraa ɗum mawɓe ɓen, ɗum winndaaki kadi ka diina men! Ko enen tun anndi ka ittiri ɗum. Wota mo ukkindir diina e pinal, maa diina e finaa-tawaa!. Ko woowaa ka men, jamaa on fow ko gootun, mo kala hino anndi ka oya jogitetee ɗon.
Ko e pine aarabu wirngallo woodi hakkunde jamaa on e jaŋguɓe ɓen, si on wiƴƴitike (ɗaɓɓitii) fota on ndaarii, ma on taw wonaa fii diina tun woni sabu on wirngallo hakkunde renndooji maɓɓe! Ko ɗum mi hoolii mi felliti kadi. Sabu ɓurɗo suuɗaade on e on jikku, ko fii anngal hoolondiral hakkunde maɓɓe. Ko ka maɓɓe nanataa suka no yani e banndiraawo mun debbo, maa mawɗo no dooli ɓinŋgel mun jiwel, maa goɗɗo no murtini ɓeyngu kotoo mun…
Ka men le, gooto kala hino teddini oya, hino anndi haa ka haaɗata. Goɗɗo wonday e ɓeyngu kotoo mun suudu wooturu; hara huunde e ko boni yanndaali ɓe, jiwo jombaaɗo hoɗay ka esiraaɓe mun; fayɓe ɓen fow teddina mo, huunde a nanataa e paŋkare feƴƴayɗe ka ɓeya!
Wota mo sikku non, mi faala daginnde jillondiral! Senayee woodani Alla e ɗum! Alla danndii lam kadi ɗum! Ko woni tun, mi sifoto woni woowaaɗi ɗin ka men, ɗum e wonde hiɗon gelli ɗi onon kadi.
Banndiraaɓe tedduɓe,
Hannde hannde, jannguɗo Aarabu, maa janngi defte diina, on suusataa hay hiwraade debbo, wonaa non fere kan ɓe yewtida ko fotata wa sagara ɗiɗi; haray o heɓii innde o defaali!
« EEE kaari! Wonaa onon woni ceernooɓe ɓen? » A SIKKAY ceernoojo kan ko malayka? Awa waɗta-nen yiila, wota en ukkindir piiji ɗin. Wota en ñembu woowaaɗi woɓɓe; cato-ɗen e majji, haray en jiiɓii ka men.
A suusataa hiwraade banndiraawo, hara ɓe fuɗɗii bugaade ma kure: « Hey! Jombu nani, reeno nani, hiɗa hulɓinii nani, wonaa nii nani, waɗu doy nani… » A nanay ɗi fow! Si ɓe jaɓiino, ɓe accayno, ko en ɓii Afriknaaɓe, en woowaa ngol wirngallo hakkunde jamaa on. Mo jaɓii yo o accu, o reenoo e tuuningol Ceernooɓe ɓen.
On accay hakkee, ko annde am mi holli. Si mi faljii faljitee; waddataa.
On salminaama
Tafsir BALDE
www.misiide.net
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn kab_Latn